ประกาศ ก.ศป. เรื่อง การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น (ฉบับ Update ณ วันที่ 22/02/2548) (ฉบับที่ 2)

ประกาศ ก
ประกาศ
ก.ศป.
เรื่อง
การกำหนดหลักเกณฑ์การเป็นผู้ทรงคุณวุฒิ
ที่จะได้รับแต่งตั้งเป็นตุลาการในศาลปกครองชั้นต้น[๑]
 

อาศัยอำนาจตามความในมาตรา ๑๘ วรรคหนึ่ง (๓)
แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป.
ออกประกาศไว้ ดังต่อไปนี้

ข้อ ๑ ผู้ทรงคุณวุฒิในสาขานิติศาสตร์ รัฐศาสตร์
รัฐประศาสนศาสตร์ เศรษฐศาสตร์ หรือสังคมศาสตร์
ที่จะได้รับการแต่งตั้งเป็นตุลาการในศาลปกครองชั้นต้นต้อง 
(๑)
เป็นผู้ที่สำเร็จการศึกษาในระดับปริญญาตรีขึ้นไปในสาขานิติศาสตร์ รัฐศาสตร์ รัฐประศาสนศาสตร์
หรือเศรษฐศาสตร์ หรือเป็นผู้ที่สำเร็จการศึกษาในระดับปริญญาตรีขึ้นไปในสาขาสังคมศาสตร์อื่น
โดยได้รับปริญญาสังคมศาสตร์ อักษรศาสตร์ หรือศิลปศาสตร์
ที่เน้นการศึกษาวิชาเกี่ยวกับกับนิติศาสตร์ รัฐศาสตร์ รัฐประศาสนศาสตร์
เศรษฐศาสตร์ การเมืองการปกครอง หรือสังคมวิทยาจากสถานศึกษาในประเทศหรือต่างประเทศที่
ก.พ. รับรอง และ
(๒)[๒]
ผ่านการอบรมหลักสูตรพนักงานคดีปกครองหรือหลักสูตรกฎหมายปกครองหรือหลักสูตรกฎหมายมหาชนที่
ก.ศป. รับรอง เว้นแต่เป็นผู้สำเร็จการศึกษาในระดับปริญญาโทหรือปริญญาเอกในสาขากฎหมายปกครองหรือกฎหมายมหาชนในประเทศหรือต่างประเทศ
ที่ ก.พ. รับรอง

ข้อ ๒
ผู้ทรงคุณวุฒิในการบริหารราชการแผ่นดินที่จะได้รับการแต่งตั้งเป็นตุลาการในศาลปกครองชั้นต้นต้อง
(๑)
เป็นผู้ที่สำเร็จการศึกษาในระดับปริญญาตรีขึ้นไปและดำรงตำแหน่งหรือเคยดำรงตำแหน่งบริหารที่ได้รับเงินประจำตำแหน่งประเภทบริหารตามพระราชกฤษฎีกาการได้รับเงินประจำตำแหน่งของข้าราชการและผู้ดำรงตำแหน่งผู้บริหารซึ่งไม่เป็นข้าราชการ
พ.ศ. ๒๕๓๘ มาแล้วไม่น้อยกว่าสามปี และ
(๒)
ผ่านการอบรมหลักสูตรพนักงานคดีปกครองหรือหลักสูตรกฎหมายปกครองหรือหลักสูตรกฎหมายมหาชน
ที่ ก.ศป. รับรอง

ข้อ ๓ ภายในระยะเวลาห้าปีนับแต่วันที่ประกาศนี้ใช้บังคับ
มิให้นำความใน (๒) ของข้อ ๑ และ (๒) ของข้อ ๒ มาใช้บังคับ

ข้อ ๔ ให้ ก.ศป.
มีอำนาจตีความและวินิจฉัยปัญหาเกี่ยวกับการปฏิบัติตามประกาศนี้

ข้อ ๕
ให้ประธานศาลปกครองสูงสุดรักษาการตามประกาศนี้


ประกาศ
ณ วันที่ ๒๘ กันยายน พ.ศ. ๒๕๔๔
อักขราทร จุฬารัตน
ประธานศาลปกครองสูงสุด
ประธานกรรมการตุลาการศาลปกครอง
ประกาศ
ก.ศป. เรื่อง
การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น
(ฉบับที่ ๒)[๓]

































อาภรณ์/พิมพ์
๑๑/๑๒/๔๔
หทัยภัทร/ผู้จัดทำ
๒๓/๒/๒๕๕๐



[๑]
ราชกิจจานุเบกษา เล่ม ๑๑๘ /ตอนที่ ๙๐ ก/หน้า ๕/๔ ตุลาคม ๒๕๔๔
[๒]
ข้อ ๑ (๒) แก้ไขเพิ่มเติมโดยประกาศ ก.ศป. เรื่อง การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น
(ฉบับที่
๒)
[๓]
ราชกิจจานุเบกษา เล่ม ๑๒๒/ตอนที่ ๑๗ ก/หน้า ๑๐/๒๒ กุมภาพันธ์ ๒๕๔๘